Nii määrates kultuurilise  loomingu tipud nende suhtelises kõrgu­ses loovate isikute näol, seisame otseselt küsimuse ees: kas on need kõrgpunktid sõltumatud ja ainuloovad tegurid või on nad kindlamas seoses kollektiivsusega, ühiskon­naga, mis võib-olla ise on siin ainuotsustav tegur? See on ju igivana küsimus. Ja vastuseid temale on mitmesuguseis varjundeis. Kuigi vast enam pole tarvis piike murda neist kõige ühekülgsemate indivi­dualistlikkude ja neile vastamisi seisvate kollektivistlikkude seisu­kohtadega, võiksid nad meil siiski  olla lähtekohaks, mis aitaksid kõige sobivamalt läheneda vastusele.